wickkiey/tamil-wikipedia-chunked huggingface dataset:
# மெல்லிவோரா

## வகைப்பாட்டியல்

*மெல்லிவோரா* பேரினமானது இந்தியாவின் மிகவும் பழமையான †*புரோமெல்லிவோரா பஞ்சாபியென்சிசிலிருந்து* உருவாகியிருக்கலாம் (இதுவே முன்னர் *மெ. பஞ்சாபியென்சிசு* என வகைப்படுத்தப்பட்டது). இரண்டு பேரினங்களும் இயோமெலிவோரினி இனக்குழுக்களில் ஒன்றாக அழிந்துபோன பெரும் முசுடெலிட்கள் †*இயோமெலிவோரா* மற்றும் †*எக்கோரசுடன்* தொகுக்கப்பட்டுள்ளன.  
வாழ்ந்துகொண்டிருக்கும் தேன் கரடியின் மூதாதையராக *மெல்லிவோரா பென்பீல்டி* கருதப்படுகிறது.
# மல பரிசோதனை

**மல பரிசோதனை** (*Stool test*) என்பது ஒரு மருத்துவ நோயறிதல் நுட்பமாகும். இது மலத்தினை சேகரித்து பகுப்பாய்வு செய்வதை உள்ளடக்கியது. நுண்ணுயிர் பகுப்பாய்வு (பண்பாடு), நுண்ணோக்கி மற்றும் இரசாயன சோதனைகள் ஆகியவை மல மாதிரிகளில் செய்யப்படும் சோதனைகளில் அடங்கும்.
# மல பரிசோதனை

## சேகரிப்பு

மல மாதிரிகள் சேகரிக்கப்பட்டவுடன் கூடிய விரைவில் ஆய்வகத்திற்கு அனுப்பப்பட வேண்டும் மற்றும் ஆய்வகத்தால் பெறப்படுவதற்கு முன்பு குளிரூட்டப்படக்கூடாது.
# மல பரிசோதனை

## காட்சி பரிசோதனை

அலுவலகத்தில் அல்லது படுக்கையில் இருக்கும் நோயாளி மற்றும்/அல்லது சுகாதாரப் பணியாளர் சில முக்கியமான அவதானிப்புகளைச் செய்ய முடியும்.  
- நிறம்
- தனமை/நிலைத்தன்மை
- பிரிசுடல் மல அளவுகோலின் அடிப்படையில் மலம் வகையை வகைப்படுத்தவும் (எரிச்சல் கொண்ட குடல் நோய்க்குறிக்கான கண்டறியும் முக்கோணம்)
# மல பரிசோதனை

## புற்றுநோய் பரிசோதனை

பெருங்குடல் புற்றுநோய் அல்லது வயிற்றுப் புற்றுநோய் உட்பட இரைப்பை குடல் அமைப்பில் ஏற்படும் இரத்தபோக்கின் பல நிலைகளைக் கண்டறிய மலத்தில் மறைந்துள்ள இரத்த பரிசோதனை மற்றும் மல நோயெதிர்ப்பு வேதியியல் சோதனை பொதுவாக மேற்கொள்ளப்படும் மல பரிசோதனை ஆகும். மலத்தில் நோயெதிர் சோதனைக்கு ஆதரவாக, பெருங்குடல் புற்றுநோய் பரிசோதனையான ஜிஎபோபிடியினை கைவிடுமாறு அமெரிக்க இரைப்பை கல்லூரி பரிந்துரைத்துள்ளது. புதிய மற்றும் பரிந்துரைக்கப்பட்ட சோதனைகள் குளோபின், டி. என். ஏ. அல்லது டிரான்ஸ்பெரின் உள்ளிட்ட பிற இரத்தக் காரணிகளை ஆய்கின்றன. இதே சமயம் வழக்கமான மல குயாக் சோதனைகள் ஹீமைத் தேடுகின்றன.  
புற்றுநோய்கள், முன்கூட்டிய புண்கள், அசாதாரண உயிரணுக்களை மலத்தில் வெளியேற்றும். புற்றுநோய்கள் மற்றும் முன்கூட்டிய புண்கள் (பாலிப்சு) அல்லது மலம் கழிப்பதன் மூலம் தேய்க்கப்படுவதால் மலத்தில் இரத்தம் சிந்தலாம், இது ஹீமோகுளோபின் மதிப்பீட்டின் மூலம் கண்டறியப்படலாம். வருடம் ஒருமுறை மல நோயெதிர்ப்பாற்றல் வேதிப்பரிசோதனையுடன் பெருங்குடல் புற்றுநோய் பரிசோதனையையும் பரிந்துரைக்கின்றன. பிற சோதனை விருப்பங்களில் *சிக்மாய்டோஸ்கோபி* அல்லது மெய்நிகர் பெருங்குடல் நோக்கி (வரியோட்டவழிக் கணித்த குறுக்குவெட்டு வரைவி மலக்குடல் வரைவி) ஒவ்வொரு ஐந்து வருடங்களுக்கும் அல்லது ஒவ்வொரு 10 வருடங்களுக்கும் ஒருமுறை அடங்கும். அதிக தவறான-நேர்மறை விகிதம் மற்றும் உணவு மற்றும் மருந்து கட்டுப்பாடுகள் காரணமாக மலத்தில் மறைந்துள்ள இரத்த பரிசோதனை பரிந்துரைக்கப்படவில்லை. தர உத்தரவாதத்திற்கான தேசியக் குழு 2017ஆம் ஆண்டிற்கான சுகாதார பயனுறு திறன் தரவு மற்றும் தகவலுக்கான ஒரு புதுப்பிப்பை வெளியிட்டது. அதே சமயம் 50 அல்லது அதற்கு மேற்பட்ட வயதுடைய நோயாளிகளுக்கு இது குறித்த வழிகாட்டுதல் இருக்கும்.  
50 வயது அல்லது அதற்கு மேற்பட்ட வயதுடையவர்களுக்கு அறிகுறியற்ற, சராசரி ஆபத்துள்ள பெரியவர்களுக்கு நோய் முன்கணிப்புப் பரிசோதனையாக அமெரிக்க உணவு மருந்தால் பல-இலக்கு-மல டி. என். ஏ. சோதனை ஆகத்து 2014-ல் அங்கீகரிக்கப்பட்டது. 2017ஆம் ஆண்டின் ஆய்வில், மலக்குடல் வரைவி அல்லது மலம் மறைந்த இரத்தப் பரிசோதனையுடன் ஒப்பிடும்போது இந்தச் சோதனை செலவு குறைந்ததாகக் கண்டறியப்பட்டது. மூன்று வருடப் பல-இலக்கு மல டி. என். ஏ சோதனையானது, முன்கணிப்புப் இல்லாததுடன் ஒப்பிடும்போது , தர-சரிசெய்யப்பட்ட வாழ்நாள் ஆண்டுக்கு $11,313 செலவாகும் என மதிப்பிடப்பட்டுள்ளது.
# மல பரிசோதனை

## நுண்ணுயிரியல் சோதனைகள்

ஒட்டுண்ணி நோய்களான அஸ்கரியேசிஸ், கொக்கிப்புழு, ஸ்ட்ராங்லோயிடியாசிஸ் மற்றும் சாட்டைப்புழு ஆகிய புழு இளம் உயிரிகள் அல்லது முட்டைகள் உள்ளதா என்பதை நுண்ணோக்கியில் மலத்தை ஆய்வு செய்வதன் மூலம் கண்டறியலாம். சில பாக்டீரியா நோய்களை மலத்தினைக் கொண்டு ஆய்வுக்கூட வளர்ப்பின் மூலம் மூலம் கண்டறியலாம். *குளோசுட்ரிடியம் டிபிசில்* ("கு. டிப்") போன்ற பாக்டீரியாவிலிருந்து வரும் நச்சுகளையும் அடையாளம் காணலாம். ரோட்டா வைரசு போன்ற தீநுண்மிகள் மலத்திலும் காணப்படும்.
# மல பரிசோதனை

## இரசாயன சோதனைகள்

முலைப்பால் வெல்லம் தாளாமை அல்லது தொற்று இருப்பதைக் கண்டறிய மல கார அமிலச் சோதனையினைப் பயன்படுத்தப்படலாம். மல கொழுப்பு சோதனையினைப் பயன்படுத்தி ஸ்டீட்டோரியாவைக் கண்டறியலாம். இது கொழுப்பின் உட்கிரகித்தலில் உள்ள குறைபாட்டினை காணப் பயன்படுகிறது.  
மல எலாசுடேசு நொதியின் அளவு கணைய அழற்சி நோயறிதலின் முக்கிய அம்சமாக மாறி வருகிறது.
# மல பரிசோதனை

## மேலும் பார்க்கவும்

- மலக்குடல் பரிசோதனை
# மின்கல அடுக்கு வகைகளின் பட்டியல்

இந்த பட்டியல் ஒன்று அல்லது அதற்கு மேற்பட்ட மின் வேதியியல் கலங்களால் ஆன குறிப்பிடத்தக்க மின்கல அடுக்கு வகைகளின் சுருக்கமாகும். மூன்று பட்டியல்கள் அட்டவணையில் கொடுக்கப்பட்டுள்ளன. முதல்வகை (மீளேற்றம் இயலா), இரண்டாம் வகை (மீளேற்றம் இயன்ற) மின்கல அடுக்குகளின் பட்டியல்களாகும். மூன்றாவது பட்டியல் மின்கல அடுக்குப் பயன்பாடுகளின் பட்டியல் ஆகும்.
# பிரவீன் சித்திரவேல்

**பிரவீன் சித்திரவேல்** (*Praveen Chithravel*) இந்தியாவைச் சேர்ந்த ஒரு தடகள வீரராவார். மும்முறை தாண்டுதல் போட்டியில் பங்கேற்று விளையாடி வருகிறார். 2022 ஆம் ஆண்டில் நடைபெற்ற பொதுநலவாய விளையாட்டுப் போட்டிகளில் 16.89 மீ தொலைவை தாண்டி நான்காவது இடத்தைப் பிடித்தார். இப்போட்டி நிகழ்விற்குச் சென்றதில் இவருடைய தனிப்பட்ட சிறந்த தாண்டல் 17.18 மீ (56.4 அடி) இருக்கிறது. இவர் 2023 ஆம் ஆண்டு சீனாவில் நடைபெற்ற ஆசிய விளையாட்டுப் போட்டிகளில் 16.68 மீ நீளத்தைத் தாண்டி வெண்கலப் பதக்கம் வென்றுள்ளார்.
# வணிக மின்கல அடுக்கு வகைகளின் ஒப்பீடு

வணிக ரீதியாக கிடைக்கக்கூடிய மின்கல அடுக்கு வகைகளின் பட்டியல் இது, அவற்றின் சில பண்புகளை சுருக்கமாக ஒப்பீட்டு வகைப்படுத்தப்பட்டுள்ளது.
# வணிக மின்கல அடுக்கு வகைகளின் ஒப்பீடு

## பொதுப் பான்மைகள்

| நேர் மின்முனை | மின்பகுளி | எதிர் மின்முனை | துண்டிப்புநிலை | இயல்புநிலை | 100% மின்னூட்ட நிலை | பொருண்மையில் | பருமனில் |
| --- | --- | --- | --- | --- | --- | --- | --- |
# வணிக மின்கல அடுக்கு வகைகளின் ஒப்பீடு

## வெப்ப ஓட்ட இடர்

சில நிபந்தனைகளின் கீழ் சில மின்கலன் வேதியியல் மின்கலங்கள் சிதைவு அல்லது எரிப்புக்கு வழிவகுக்கும் வெப்ப ஓட்டத்தின் இடரில் உள்ளன. வெப்ப ஓட்டம் மின்கல வேதியியல் வழி மட்டுமல்லாமல் மின்கல அளவு, மின்னூட்டம் ஆகியவற்றாலும் தீர்மானிக்கப்படுவதால் , அடிமட்ட மதிப்புகள் மட்டுமே இங்கே தரப்படுகின்றன.
| தொடக்கம் | தொடக்கம் | முடிவு | உச்சம் |  |  |  |  |
| --- | --- | --- | --- | --- | --- | --- | --- |
| Li-ion (LCO) | 3.6V | 5–10%/மாதம் | இல்லை | 500–1000 | -20 °C முதல் 60 °C | இலேசான |  |
| LiFePO<sub>4</sub> (LFP) | 3.2V | 2–5%/மாதம் | இல்லை | 2500–12000 | -20 °C முதல் 60 °C | இலேசான |  |
| LiPo (LCO) | 3.7V | 5–10%/மாதம் | இல்லை | 500–1000 | -20 °C to 60 °C | மிக இலேசான |  |
| Li–Ti (LTO) | 2.4V | 2–5%/மாதம் | இல்லை | 6000–20000 | -40 °C முதல் 75 °C | இலேசான | } |
# இட்டெர்பியம்(III) அயோடைடு

**இட்டெர்பியம்(III) அயோடைடு** (Ytterbium(III) iodide) YbI<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# இட்டெர்பியம்(III) அயோடைடு

## தயாரிப்பு

30 வளிமண்டல அழுத்தத்தில் 500 பாகை செல்சியசு வெப்பநிலையில் உலோக இட்டெர்பியத்தை அயோடினுடன் சேர்த்து வினைபுரியச் செய்வதன் மூலம் இட்டெர்பியம்(III) அயோடைடு தயாரிக்கலாம்:  
: 2 Yb + 3 I<sub>2</sub> → 2 YbI<sub>3</sub>  
இட்டெர்பியம்(III) ஆக்சைடு, இட்டெர்பியம்(III) ஐதராக்சைடு அல்லது இட்டெர்பியம்(III) கார்பனேட்டு ஆகிய சேர்மங்களூம் ஐதரயோடிக் அமிலத்துடன் வினைபுரிந்து நீரிய கரைசலாக இட்டெர்பியம்(III) அயோடைடு உருவாகிறது:  
: Yb<sub>2</sub>O<sub>3</sub> + 6 HI → 2 YbI<sub>3</sub> + 3 H<sub>2</sub>O
: Yb(OH)<sub>3</sub> + 3 HI → YbI<sub>3</sub> + 3 H<sub>2</sub>O
: Yb<sub>2</sub>(CO<sub>3</sub>)<sub>3</sub> + 6 HI → 2 YbI<sub>3</sub> + 3 H<sub>2</sub>O + 3 CO<sub>2</sub>  
கரைசலில் இருந்து படிகப்படுத்தப்பட்ட இட்டெர்பியம்(III) அயோடைடு நீரேற்றை அமோனியம் அயோடைடுடன் சேர்த்து சூடுபடுத்தி இதன் நீரற்ற வடிவத்தைப் பெறலாம்:
# இட்டெர்பியம்(III) அயோடைடு

## வினைகள்

இட்டெர்பியம்(III) அயோடைடு சூடுபடுத்தப்பட்டால் சிதைவடைந்து இட்டெர்பியம்(II) அயோடைடு கிடைக்கும்.:
:2 YbI<sub>3</sub> → 2 YbI<sub>2</sub> + I<sub>2</sub>
# இட்டெர்பியம்(II) புளோரைடு

**இட்டெர்பியம்(II) புளோரைடு** (*Ytterbium(II) fluoride*) YbF<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# இட்டெர்பியம்(II) புளோரைடு

## தயாரிப்பு

இட்டர்பியம்(III) புளோரைடு சேர்மத்துடன் இட்டெர்பியம் அல்லது ஐதரசனைச் சேர்த்து வினைபுரியச் செய்தால் இட்டெர்பியம்(II) புளோரைடு உருவாகிறது.  
::
::
# இட்டெர்பியம்(II) புளோரைடு

## பண்புகள்

இட்டெர்பியம்(II) புளோரைடு சாம்பல் நிறத் திண்மப் பொருளாகும். புளோரைட்டு வகை கட்டமைப்பு என அழைக்கப்படும் கால்சியம் புளோரைட்டு கட்டமைப்பிற்கு ஒப்பான அலகு செல் 559.46 பைக்கோமீட்டர் என்ற அச்சு அளவுருவுடன் இது படிகமாகிறது. இட்டெர்பியம்(II) புளோரைடு சேர்மத்தின் படிக கட்டமைப்பில், Yb<sup>2+</sup> நேர்மின் அயனி ஒரு கனசதுர வடிவில் எட்டு F<sup>−</sup> எதிர்மின் அயனிகளால் சூழப்பட்டுள்ளது. இவை நான்கு Yb<sup>2+</sup> அயனிகளால் நான்முகி வடிவில் சூழப்பட்டுள்ளன.
# இட்டெர்பியம் ஐதரைடு

**இட்டெர்பியம் ஐதரைடு** (Ytterbium hydride) YbH<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இட்டெர்பியத்தின் ஐதரைடு உப்பாக இது வகைப்படுத்தப்படுகிறது. இச்சேர்மத்தில் இட்டெர்பியம் +2 என்ற ஆக்சிசனேற்ற் நிலையிலும் ஐதரசன் -1 என்ற ஆக்சிசனேற்ற நிலையிலும் உள்ளன. அறை வெப்பநிலையில் இட்டெர்பியம் ஐதரைடின் எதிர்ப்பாற்றல் 107 Ω·செ.மீ ஆகும். இட்டெர்பியம் ஐதரை அதிக வெப்ப நிலைத்தன்மையைக் கொண்டுள்ளது . Ytterbium hydride has a high thermostability.
# இட்டெர்பியம் ஐதரைடு

## தயாரிப்பு

இட்டெர்பியத்துடன் ஐதரசன் வாயுவை சேர்த்து வினைபுரியச் செய்தால் இட்டெர்பியம் ஐதரைடு உருவாகிறது.:
: Yb + H<sub>2</sub> → YbH<sub>2</sub>
# ராசா கொமுட்டர் நிலையம்

**ராசா கொமுட்டர் நிலையம்** (ஆங்கிலம்: *Rasa Commuter Station* மலாய்: *Stesen Komuter Rasa*); சீனம்: 新古毛火车站) என்பது மலேசியா, பேராக், உலு சிலாங்கூர் மாவட்டம், ராசா நகரில் அமைந்துள்ள ஒரு கொமுட்டர் தொடருந்து நிலையம் ஆகும். ராசா நகரத்தின் பெயரே இந்த கொமுட்டர் நிலையத்திற்கும் வைக்கப்பட்டு உள்ளது.  
இந்த நிலையம் 2007 ஏப்ரல் 21-ஆம் தேதி, பத்தாங்காலி (*Batang Kali*) மற்றும் செரண்டா (*Serendah*) நகரங்களில் இருக்கும் கொமுட்டர் நிலையங்களுடன் திறக்கப்பட்டது.
# ராசா கொமுட்டர் நிலையம்

## பொது

2016-இல் கிள்ளான் துறைமுக வழித்தடத்துடன் இந்த ராசா கொமுட்டர் நிலையம் இணைக்கப்படும் வரை, - இடைவழிச் சேவையில் (*Rawang - Tanjung Malim Shuttle Service*) மூன்றாவது நிறுத்தமாக இருந்தது. இதற்கு முன்னர் - தஞ்சோங் மாலிம் இடைவழிச் சேவை என்பது - இடைவழிச் சேவை (*Rawang - Kuala Kubu Bharu Shuttle Service*) என்று அழைக்கப்பட்டது.  
கிள்ளான் துறைமுக வழித்தடத்தில் உள்ள மற்ற அனைத்து நிலையங்களையும் போலவே; பெரும்பாலான கேடிஎம் கொமுட்டர் நிலையங்களில் இரண்டு நடைபாதைகளும் இரண்டு தொடருந்துச் சேவைகளும் (கேடிஎம் கொமுட்டர்; கேடிஎம் இடிஎஸ் உள்ளன.
# ராசா கொமுட்டர் நிலையம்

## பொது

### பயணச்சீட்டு வசதிகள்

இதில் தஞ்சோங் மாலிம் தொடருந்து நிலையம் விதிவிலக்கு. ஏனெனில் தஞ்சோங் மாலிம் தொடருந்து நிலையத்தில் மட்டும் 3 தொடருந்து பாதைகளும் ஒரு தீவும் உள்ளன. ஆனாலும், பொதுவாக பெரிய தொடருந்துகளுக்கு ஒதுக்கப்பட்ட வசதிகளையும் இந்த ராசா கொமுட்டர் நிலையம் கொண்டுள்ளது.  
இந்த நிலையத்தில் அடிப்படை வசதிகளுடன் பயணச்சீட்டு வசதிகளும் (*Ticketing Facilities*) உள்ளன. மற்றும் கூடுதலாக, நிலைய நிர்வாக பயன்பாட்டிற்க்கான இடங்கள்; பானங்களை விற்பனை செய்யும் பெட்டிகள் (*Kiosks*); கொமுட்டர் பயனர்களுக்குப் பிரத்தியேகமாக ஒரு கால் பாலம் (*Foot Bridge*) போன்றவற்றுடன் இந்த நிலையம் அமைக்கப்பட்டு உள்ளது. அத்துடன் இந்த நிலையம், ஊனமுற்ற பயணிகளுக்கான குறைந்தபட்ச தொழில்நுட்பப் பயன்பாடுகளையும் கொண்டுள்ளது.
# ராசா கொமுட்டர் நிலையம்

## சேவைகள்

இந்த கொமுட்டர் நிலயம், ராசா நகரத்திற்கும், அதன் புறநகர்ப் பகுதிகளுக்கும் மற்றும் ராசா நகரத்திற்கு அருகிலுள்ள கிராமப் பகுதிகளுக்கும் சேவை செய்கிறது. ராசா நகருக்கான இந்தப் புதிய தொடருந்து நிலையம் 2007 ஏப்ரல் 21-ஆம் தேதி திறக்கப்பட்டது.  
இந்த நிலையம் மலாயா தொடருந்து நிறுவனத்தின் (*Keretapi Tanah Melayu Berhad*) கீழ் கேடிஎம் இடிஎஸ்; மற்றும் கேடிஎம் கொமுட்டர் தொடருந்து சேவைகளை வழங்குகிறது. அத்துடன் ராசா நகரத்திற்கான முக்கிய தொடருந்து முனையமாகவும் செயல்படுகிறது.  
பேராக், உலு சிலாங்கூர் மாவட்டத்தில் ராசா நகரின் மையப் பகுதியில் இருந்து இந்த நிலையம் அமைந்துள்ளது. இந்த நிலையத்தை மலேசியக் கூட்டரசு சாலை 1-இன் வழியாகவும் அணுகலாம். தீபகற்ப மலேசியாவின் வடக்கு-தெற்கு விரைவுசாலை சற்று தொலைவில் உள்ளது.  
துறைமுகத்திற்கான நேரடி சேவைகள் 2016-இல் அறிமுகப்படுத்தப்பட்டன.
# ராசா கொமுட்டர் நிலையம்

## சிலாங்கூர் தொடருந்து சேவை

1901-ஆம் ஆண்டில், பேராக் இரயில்வே எனும் பேராக் தொடருந்து சேவைக்கான (*Perak Railway*) தொடருந்து சேவை; சிலாங்கூர் தொடருந்து சேவையுடன் (*Selangor Railways*) ஒன்றிணைக்கப்பட்டு பின்னர் மலாயா கூட்டமைப்பு மாநிலங்களின் தொடருந்து சேவை (*Federated Malay States Railways*) என அறியப்பட்டது.  
சிலாங்கூர் இரயில்வே எனும் சிலாங்கூர் தொடருந்து சேவைக்கான தொடருந்து பாதைகள் முதன்முதலில் ரவாங் நகரில் அமைக்கப்பட்டன. அதன் தொடர்ச்சியாக கோலா குபு பாரு நகரிலும் அமைக்கப்பட்டன.
# ராசா கொமுட்டர் நிலையம்

## சிலாங்கூர் தொடருந்து சேவை

### ரவாங் - ஈப்போ இரட்டை வழித்தடம்

ரவாங் - ஈப்போ இரட்டை தொடருந்துப் பாதையில் சிலிம் ரிவர் நிலையம் உள்ளது. ரவாங் - ஈப்போ இரட்டை தொடருந்துப் பாதையின் நீளம் . இந்தப் பாதை முக்கியமான மேற்கு கடற்கரை தொடருந்து வழித்தடத்தில் அமைந்துள்ளது. மற்றும் நகரங்களுக்கு இடையே அதிகபட்ச வேகத்தில் தொடருந்துகளை இயக்குகிறது.  
இந்தத் திட்டம் 2008-ஆம் ஆண்டின் முற்பகுதியில் நிறைவடைந்தது. - இரட்டை தொடருந்துப் பாதையில் மின்சார தொடருந்து சேவைகள் 2010-இல் தொடங்கப்பட்டன.
# ராசா கொமுட்டர் நிலையம்

## சிலாங்கூர் தொடருந்து சேவை

### கிம்மாஸ் - பாடாங் பெசார் சேவை

கேடிஎம் இடிஎஸ் மற்றும் கேடிஎம் கொமுட்டர் இரண்டு சேவைகளும் - மற்றும் - நிலையங்களுக்கு இடையே சேவையாற்றுகின்றன.  
- சேவை 11 சூலை 2015 அன்று தொடங்கியது.  
- சேவை 10சூலை 2015 அன்று தொடங்கியது.
# செட்டிபுண்ணியம் யோக ஹயக்ரீவர் கோயில்

**யோக ஹயக்கிரீவர் கோயில்** என்ற **தேவநாதப் பெருமாள் கோயில்** என்பது தமிழ்நாடு மாநிலத்தின் காஞ்சிபுரம் மாவட்டத்திலுள்ள செட்டிபுண்ணியம் என்ற புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும். 'ஹயம்' என்றால் 'குதிரை' மற்றும் 'க்ரீவம்' என்றால் 'கழுத்து'. உடம்பில் கழுத்து வரை குதிரை உருவம் கொண்ட தெய்வம் என்று ஹயக்கிரீவர் குறிப்பிடப்படுகிறார். மூலவராக வரதராஜ பெருமாள் வீற்றிருக்கும் இக்கோயிலில் ஸ்ரீஹேமாப்ஜவல்லி தாயார் அருள்பாலிக்கிறார்.  
கடல் மட்டத்திலிருந்து சுமார் 81 மீட்டர் உயரத்தில் அமைந்துள்ள யோக ஹயக்ரீவர் கோயிலின் புவியியல் ஆள்கூறுகள், ஆகும்.  
இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
# நெட்டைக் கொக்கு

**நெட்டைக் கொக்கு** (*Demoiselle crane*) என்பது கருங்கடலில் இருந்து மங்கோலியா மற்றும் வடகிழக்கு சீனா வரையிலான மத்திய யூரோசைபீரியாவில் காணப்படும் ஒரு கொக்கு இனம் ஆகும். இவை துருக்கியில் சிறிய அளவில் இனப்பெருக்கம் செய்கின்றன. இந்த கொக்குகள் வலசை செல்லும் பறவைகளாகும். மேற்கு யூரேசியாவிலிருந்து வரும் பறவைகள் ஆப்பிரிக்காவில் குளிர்காலத்தைக் கழிக்கும், ஆசியா, மங்கோலியா, சீனாவிலிருந்து வரும் பறவைகள் இந்திய துணைக் கண்டத்தில் குளிர்காலத்தைக் கழிக்கும். இந்த பறவை இந்தியாவின் பண்பாட்டில் குறியீட்டு முக்கியத்துவம் வாய்ந்தது, இது *கூஞ்ச்* அல்லது *குர்ஜா* என்று அழைக்கப்படுகிறது.
# நெட்டைக் கொக்கு

## விளக்கம்

நெட்டைக் கொக்கு 85–100 செமீ (33.5–39.5 அங்குலம்) நீளம், 76 செமீ (30 அங்குலம்) உயரம் மற்றும் 155–180 செமீ (61–71 அங்குலம்) இறக்கை நீளம் கொண்டது. இதன் எடை 2–3 கிலோ (4.4–6.6 பவுண்ட்) ஆகும். நெட்டைக் கொக்கு கருவால் பெருங்கொக்கை விட சற்றே சிறியது என்றாலும் அதைவிட உயரமானது. மேலும் அதே போன்ற சிறகுத்தோற்றத்தைக் கொண்டுள்ளது. காதோடு வெள்ளைக் கோடு செல்லக் காணலாம். கழுத்து கறுப்பு நிறம். கழுத்திலிருந்து நீண்ட தூவிகள் மார்புவரை தொங்கக்காணலாம்.  
இவை உரத்த குரலில் குரல் எழுப்பக் கூடியவை. மற்ற கொக்குகளைப் போலவே இது ஒற்றைக் காலில் நின்றிருக்கும்.  
நெட்டைக் கொக்கின் மென்மையான கன்னி போன்ற தோற்றத்திற்காக ராணி மேரி அன்டோனெட்டாவின் பெயரிடப்பட்டது.
# நெட்டைக் கொக்கு

## நடத்தையும் சூழலியலும்

பாலைவனப் பகுதிகள், பல வகையான புல்வெளிகள் (வெள்ளம், மலை, மிதமான மற்றும் வெப்பமண்டல புல்வெளி) உள்ளிட்ட பல்வேறு சூழல்களில் நெட்டைக் கொக்குகள் வாழ்கின்றன. இவை பெரும்பாலும் ஓடைகள் அல்லது ஏரிகளுக்குள் கூட்டமாக காணப்படும். கூடு கட்டும் போது, இவற்றையும் இவற்றின் கூடுகளை மறைக்கும் அளவுக்கு மறைவிடமான பகுதியில் கூடுகட்டுகின்றன. அதேசமயம் இவை முட்டைகளை அடைகாக்கும் போது வேட்டையாடிகளைக் கவனிக்க ஏற்ற அளவுக்கு குறுகிய தாவரங்கள் உள்ள இடமாகவும் இருக்க வேண்டும் என்று விரும்புகின்றன.  
நெட்டைக் கொக்குகள் உலகின் கடினமான வலசையை மேற்கோள்கின்றன. ஆகத்து பிற்பகுதியில் இருந்து செப்டம்பர் வரை, இவை 400 பறவைகள் வரை கூட்டமாக ஒன்றாக கூடி, குளிர்காலத்தில் வலசை செல்ல தயாராகிறன. தெற்கு நோக்கி வலசை புறப்படும் போது, நெட்டைக் கொக்குகள் அனைத்து கொக்குகளையும் போல, தலையையும், கழுத்தையும் நேராக முன்னோக்கியும் கால்களை நேராக பின்னால் நீட்டியும் பறக்கின்றன. அப்போது அவை உயரத்தை அடைகின்றன. இந்தக் கடினமான பயணத்தில் அவை இமயமலைகளைக் கடந்து இந்தியாவில் குளிர்காலம் அதிகமாக இருக்கும் இடங்களுக்குச் செல்கின்றன. இந்தப் பயணத்தில் இதில் பல பறவைகள் சோர்வு, பசி, பொன்னாங் கழுகுகளால் வேட்டையாடப்படுதல் போன்றவற்றால் இறக்கின்றன. கைபர் கணவாய் வழியாக எல்லையைக் வரம்பை கடப்பது போன்ற எளிமையான பாதைகள் சாத்தியம், என்றாலும், இவை செல்ல விரும்பும் பாதை எண்ணற்ற இடப்பெயர்வு சுழற்சிகளால் கடினமாக இணைக்கப்பட்டுள்ளது. இவை குளிர்காலத்தில் வந்திறங்கும் இடங்களில் கருவால் பெருங்கொக்குகளுடன் திரள்வதைக் காணலாம். அவற்றின் மொத்த எண்ணிக்கை 20,000 பறவைகள் வரை எட்டுகிறது. இந்தக் கூட்டத்தில் நெட்டைக் கொக்குகள் தனி சமூக குழுக்களை பராமரிக்கிறன. மீண்டும் இவை மார்ச் மற்றும் ஏப்ரல் மாதங்களில், கூடுகட்டும் பகுதிக்குச் செல்ல வடக்கு நோக்கி நீண்ட பயணத்தை மீண்டும் மேற்கொள்கின்றன.  
இந்தியாவில் இராசத்தானில் உள்ள கிச்சானில், உள்ள கிராமவாசிகள் இடம்பெயர்ந்து வரும் இந்தக் கொக்குகளுக்கு உணவளிக்கிறனர். மேலும் இங்கு ஆண்டுதோறும் பெருவாரியாக கூடும் பறவைகள் காணதக்க காட்சிகளாக மாறிவிட்டன.  
நெட்டைக் கொக்கு செம்பட்டியலில் அச்சுறுத்தப்பட்ட உயிரினங்களில் கவலைக் குறைந்ததாக மதிப்பிடப்படுகிறது. *ஆப்பிரிக்க-யூரேசிய புலம்பெயர் நீர்ப்பறவைகளின் பாதுகாப்பு ஒப்பந்தம்* ( AEWA ) பொருந்தக்கூடிய பறவை இனங்களில் இதுவும் ஒன்றாகும்.
# நெட்டைக் கொக்கு

## பண்பாட்டில்

நெட்டைக் கொக்கு வட இந்திய மொழிகளில் *கூஞ்ச்* /குர்ஜன் ( கூஞ்ச், குர்ஜான் கூன்ஜம், கூர்ஜ் ) என்று அழைக்கப்படுகிறது. மேலும் இப்பகுதியின் இலக்கியம், கவிதை , மொழிச்சொற்களில் இது முக்கிய இடத்தைப் பெற்றுள்ளது. அப்பகுதியில் அழகான பெண்களை பெரும்பாலும் *கூஞ்ஜுடன்* ஒப்பிடப்படுகிறனர். ஏனெனில் அதன் நீண்ட, மெல்லிய வடிவம் அழகானதாகக் கருதப்படுகிறது. வீட்டிலிருந்து வெகுதூரம் சென்றவர்கள் அல்லது அபாயகரமான பயணங்களை மேற்கொள்பவர்களுக்காக குறிப்பிடப்படும் உருவக குறிப்புகளில் பெரும்பாலும் *கூஞ்ச்* பற்றி செய்யப்படுகின்றன.  
*கூஞ்ச்* *என்ற* பெயர் சமசுகிருத சொல்லான *க்ராஞ்சில்* இருந்து பெறப்பட்டது. இது கொக்குக்கான இந்தோ-ஐரோப்பிய சொல்லாகும்.  
பாஷ்டோவில் இந்த பறவை (ஜான்ரே) என்று அழைக்கப்படுகிறது. உருதுவில் இதைக் குறிப்பிடும் கூஞ்ச் என்ற பெயர் அழகான பெண்ணைக் குறிக்கவும் பயன்படுத்தப்படுகிறது. அதேபோல ஜான்ரே என்னும் பாஷ்டோ என்ற சொல்லும் அழகானப் பெண்ணைக் குறிக்கப் பயன்படுத்தப்படுகிறது.
# சத்தியத்தின் சரணாலயம்

**சத்தியத்தின் சரணாலயம்** (*The Sanctuary of Truth*, ) தாய்லாந்தின் பட்டாயாவில் உள்ள ஒரு முடிக்கப்படாத அருங்காட்சியகம் ஆகும். இது தாய்லாந்து தொழிலதிபர் லெக் வீரியப்பனால் வடிவமைக்கப்பட்டது. இந்த அருங்காட்சியக அமைப்பு ஒரு கோயில் மற்றும் அரண்மனையின் கலப்பினமாகும், இது அயூத்தியா இராச்சியம், பௌத்த, இந்து நம்பிக்கைகளின் கருப்பொருளாகும். இந்த கட்டடம் முற்றிலும் மரத்தால் கட்டப்பட்டுள்ளது, குறிப்பாக மாய் டீயாங், மை டாக்கியன், மாய் பஞ்சட் மற்றும் தேக்கு மரத்தால் செதுக்கப்பட்ட சிலைகள் மற்றும் சிற்பங்கள் மட்டுமே இதில் உள்ளன. கட்டுமானம் முதன்முதலில் 1981 இல் தொடங்கியது. 13 ஹெக்டேர் நிலப்பரப்பில் அமைந்துள்ள இந்த கோவிலில் 2,115 மீ <sup>2</sup> உள் இடம் உள்ளது, மிக உயரமான கோபுரம் 30 மீ வரை அடையும்.
# சத்தியத்தின் சரணாலயம்

## வரலாறு

இந்த கட்டிடம் 1981 ஆம் ஆண்டு முதல் கட்டப்பட்டு வருகிறது, மேலும் 2025 ஆம் ஆண்டு அல்லது விரைவில் கட்டி முடிக்கப்படலாம். கட்டுமானப் பணிகள் நடைபெற்று வந்தாலும், சுற்றுலாப் பயணிகள் சரணாலயத்திற்குச் செல்ல முடியும்.
# சத்தியத்தின் சரணாலயம்

## கருப்பொருள்

இந்த அருங்காட்சியகத்தில் தந்தை, தாய், ஆசிரியர் மற்றும் அரசர் மற்றும் யானைத் தலை கடவுள் விநாயகர் ஆகியோருக்கு மரியாதை காட்டுவதற்காக அதன் கூரையில் நான்கு முகம் கொண்ட இந்து படைப்பாளி பிரம்மா சிலை உள்ளது. வடக்கு மண்டபத்தில் புத்த குவான்யின் மற்றும் பிற விடுதலையின் ஞானம் கொண்ட சிற்பங்கள் உள்ளன. தெற்கு மண்டபத்தில் வானியல் கருப்பொருள்கள் உள்ளன, அதாவது சூரியன், சந்திரன் மற்றும் பிற கிரகங்கள் மக்களின் நல்வாழ்வை பாதிக்கின்றன. மேற்கத்திய மண்டபத்தில் பஞ்சபூதங்களான (பூமி, நீர், காற்று மற்றும் நெருப்பு) மற்றும் சிற்பங்கள் உள்ளன: மும்மூர்த்திகலான பிரம்மா, விஷ்ணு மற்றும் சிவன், நான்கு கூறுகளை வெல்லும் கடவுள்கள். ஆகியவற்றை கொண்டுள்ளது. முக்கியமாக கிழக்கு மதக் கருத்துக்களையும் வாழ்க்கை முறையையும் காட்சிப்படுத்துவதில் அக்கறை காட்டப்பட்டுள்ளது .
# சத்தியத்தின் சரணாலயம்

## கட்டிடக்கலை

அயுத்தயாவில் உள்ள கோயில்களால் ஈர்க்கப்பட்டு, கையால் செதுக்கப்பட்ட மர அமைப்பு தாய்லாந்து கட்டிடக்கலையை கொண்டுள்ளது. இந்த அருங்காட்சியகம் லெக் வீரியப்பனால் கட்டப்பட்டது. கட்டிடத்தின் ஒவ்வொரு மேற்பரப்பும் தாய், இந்து, புத்த, சீன மற்றும் கெமர் மரபுகளின் அலங்காரத்தால் அலங்கரிக்கப்பட்டுள்ளது.  
சரணாலயம் பல்வேறு வகையான மரங்களால் ஆனது, சரணாலயத்தின் வெவ்வேறு பகுதிகளுக்கு வெவ்வேறு அமைப்புகளைக் கொடுக்கிறது. பயன்படுத்தப்பட்ட மிகப் பழமையான மரம் மரமாகும், இது பிரதான இடுகையைக் கட்டப் பயன்படுகிறது மற்றும் 600 ஆண்டுகள் நீடிக்கும் என்று எதிர்பார்க்கப்படுகிறது. இந்த அமைப்பு சைலியா சைலோகார்பா (தாய்:போன்ற மரங்களால் ஆனது. *,* *மற்றும்* தேக்கு மரம் .  
மர சரணாலயம் 100 அடி (30 மீ) உயரம் கொண்டது மற்றும் தாய்லாந்து வளைகுடாவின் பின்னணியில் ஒரு ஈர்க்கக்கூடிய காட்சியை உருவாக்குகிறது.உட்புற இடம் 2,115 சதுர மீட்டர் ஆகும். தாய்லாந்து மற்றும் ஹலால் உணவுகளை வழங்கும் ஒரு உணவகம், ஒரு மினியேச்சர் மிருகக்காட்சிசாலை மற்றும் பார்வையாளர்கள் மரச் செதுக்குபவர்களை தற்போதைய கட்டுமானத்தில் பார்க்கும் இடமும் உள்ளது.
# இலைமன்-ஆல்ஃபா வரி

** இலைமான் - ஆல்பா** வரி என்பது லைமான் தொடரில் உள்ள நீரகத்தின் கதிர்நிரல் வரி ஆகும். பொதுவாகவ் நீரக் அணுவின் ஏதாவதொரு மின்னனின் கதிர்நிரல் வரி ஆகும். அணுவின் ஒரு மின்னன் n = 2 சுற்றுப்பாதையில் இருந்து தரை நிலைக்கு(*n* = 1) மாறும்போது இது வெளியிடப்படுகிறது இங்கு *n* என்பது முதன்மை குவைய எண். நீரகத்தில் அதன் அலைநீளம் 1215.67 ஆங்ஸ்ட்ரோம்கள் (121.567 nm அல்லது 1.21567′10′7 m′) ஆகும். இதன் அலைவெண் 2.47′1015 ஆகும். இது இலைமான் ஆல்பா வரியை புற ஊதா பகுதியில் (மின்காந்த நிரலின் ஒரு பகுதி) வைக்கிறது. மேலும் குறிப்பாக Ly - α என்பது வெற்றிட புற ஊதா பகுதியில் உள்ளது , இது காற்றில் வலுவாக உறிஞ்சப்படுகிறது.
# தேசிய பல்லுயிர் வலையமைப்பு

**தேசிய பல்லுயிர் வலையமைப்பு** (*National Biodiversity Network*) என்பது ஐக்கிய இராச்சியத்தில் 2000ஆம் ஆண்டு நிறுவப்பட்ட ஒரு கூட்டு அமைப்பாகும்.
# தேசிய பல்லுயிர் வலையமைப்பு

## விளக்கம்

ஐக்கிய இராச்சியம் மற்றும் அயர்லாந்தில் 60,000 பேர் வரை பல்லுயிர் தகவல்களைப் பதிவு செய்துள்ளதாக மதிப்பிடப்பட்டுள்ளது. இந்த முயற்சியின் பெரும்பகுதி தன்னார்வமானது. சுமார் 2,000 தேசிய சங்கங்கள் மற்றும் பதிவுத் திட்டங்கள் மூலம் இதனை ஈட்டமுடிந்தது. ஐக்கிய இராச்சிய அரசாங்கம் தன் நிறுவனங்கள் மூலம் பல்லுயிர் தரவுகளையும் சேகரிக்கிறது. இந்தத் தரவின் தொகுப்பு மற்றும் விளக்கத்திற்கான முக்கிய கூறுகளில் ஒன்று உள்ளூர் சுற்றுச்சூழல் பதிவு மையங்களின் வலையமைப்பு ஆகும்.  
2012-ல், அதிக நன்கொடைகளைத் திரட்டிய முதல் 1,000 ஐக்கிய இராச்சிய தொண்டு நிறுவனங்களில் இது பட்டியலிடப்பட்டது.
# தேசிய பல்லுயிர் வலையமைப்பு

## தேசிய பல்லுயிர் வலையமைப்பு அறக்கட்டளை

தேசிய பல்லுயிர் வலையமைப்பு அறக்கட்டளை தொடர்புடைய வலையமைப்புகளைக் கட்டமைக்க உதவும் அமைப்பாகும். பல்லுயிர்த் தரவுகளின் சேகரிப்பு, தொகுப்பு மற்றும் பரிமாற்றத்திற்கான ஒப்புக்கொள்ளப்பட்ட தரநிலைகளை இது ஆதரிக்கிறது. மேலும் மேம்பட்ட அணுகலை ஊக்குவிக்கிறது. தற்போதைய கூட்டாண்மை 200க்கும் மேற்பட்ட பொது மற்றும் தன்னார்வ நிறுவனங்கள் மற்றும் தனிப்பட்ட உறுப்பினர்களைக் கொண்டுள்ளது.  
தேசிய பல்லுயிர் வலையமைப்பு வரைபடம் தற்போது 900க்கும் மேற்பட்ட வெவ்வேறு தரவுத்தொகுப்புகளிலிருந்து (செப்டம்பர் 2020) 230 மில்லியனுக்கும் அதிகமான சிற்றின பதிவுகளைக் கொண்டுள்ளது.
# தேசிய பல்லுயிர் வலையமைப்பு

## மேலும் பார்க்கவும்

- உயிரியல் பதிவு
# கருங்கால் கானாங்கோழி

**கருங்கால் காணான்கோழி** (*Slaty-legged crake*) என்பது ரெயில் மற்றும் கிரேக் குடும்பத்தைச் சேர்ந்த நீர்பறவையான ஒரு காணான்கோழி ஆகும்.
# கருங்கால் கானாங்கோழி

## பரவலும் வாழ்விடமும்

இந்தியா, பாக்கித்தான், இலங்கையிலிருந்து பிலிப்பீன்சு மற்றும் இந்தோனேசியா வரை தெற்காசியா முழுவதும் நன்கு மரங்கள் நிறைந்த சதுப்பு நிலங்கள் மற்றும் ஈரமான பகுதிகள் இதன் இதன் இனப்பெருக்க வாழ்விடம் ஆகும். இப்பறவைகள் முக்கியமாக இவற்றின் வாழ்விட எல்லை முழுவதும் நிரந்தரமாக வசிப்பவையாக உள்ளன, என்றாலும் வடக்கிலிருந்து சில பறவைகள் குளிர்காலத்தில் மேலும் தெற்கு நோக்கி வலசை வருகின்றன.
# கருங்கால் கானாங்கோழி

## விளக்கம்

கருக்கால் காணான்கோழியானது காடைக்கும் கௌதாரிக்கும் இடைப்பட்ட அளவில் சுமார் 25 செ.மீ நீளம் உள்ளது. இதன் உடல் பக்கவாட்டில் தட்டையாக இருக்கும். இந்த உடல் அமைப்பு மரங்கீழ் வளர்வன வழியாக எளிதாகச் செல்ல வசதியாக உள்ளது. இது நீண்ட கால்விரல்களும் குறுகிய வாலும் கொண்டது. முதுகு வண்ணமயமான பழுப்பு நிறமும், தலை, கழுத்து, மார்பு, பக்கவாட்டு போன்றவை சாக்லைட் பழுப்புத்திலும், வயிறும் வாலடியும் தெளிவான வெள்ளையும் கறுப்புமான வளையங்கள் கொண்டதாக இருக்கும். தொண்டை வெண்மையாகவும், அலகின் அடிப்பகுதி பசுமையாகவும், முனை ஆழ்ந்த பழுப்பாகவும் இருக்கும். விழிபடலம் இரத்த சிவப்பாக இருக்கும். கால்கள் சிலேட் நிறத்தில் இருக்கும். பாலினங்களில் வேறுபாடு இல்லை. குஞ்சுகளின் தொப்பையும் தொண்டையும் வெள்ளையாக இருந்தாலும், மேலேயும் கீழேயும் அடர் பழுப்பு நிறத்தில் இருக்கும்.
# கருங்கால் கானாங்கோழி

## நடத்தை

கருங்கால் காணான்கோழிகள் இரவு நேரத்திலேயே வெளிப்பட்டு இரை தேடும் பழக்கம் கொண்டவை. சிறுசந்தடி ஏற்பட்டாலும் புதர்களுக்குள் மறைந்துவிடும். இவை சேற்றில் அல்லது ஆழமற்ற நீரில் தங்கள் அலகுகளில் துழாவியபடி இருக்கும். மேலும் பார்வையில் படும் உணவையும் உண்ணுகின்றன. இவை நீர்த் தாவரங்களின் விதைகள், நத்தை, பூச்சிகளை உணவாக கொள்கின்றன. இவை தரையில் அல்லது சிறிய புதரில் உலர்வான இடத்தில் 4-8 முட்டைகளை இடுகின்றன. தென்னிந்தியாவில் கேரளத்தின் நிலம்பூரில் நடத்தப்பட்ட ஒரு ஆய்வில், இதன் அடைகாக்கும் காலம் சுமார் 20 நாட்கள் என்று தெரியவந்தது.
# புறவெளி

கோடு காட்டப்பட்டுள்ளது. வளிமண்டலத்தின் அடுக்குகள் அளவுகோலில் வரையப்பட்டுள்ளன , அதே நேரத்தில் அவற்றுக்குள் உள்ள பன்னாட்டு விண்வெளி நிலையம் போன்ற ஏதும் இல்லை.]]  
**புறவெளி** (*Outer space*), வழக்கில் பொதுவாக **விண்வெளி** என்றே அழைக்கப்படுகிறது. இது புவிக்கும்(அதன் வளிமண்டலம் உட்பட) வான்பொருட்களுக்கும் இடையிலான விண்வெளி பகுதி ஆகும். புறவெளி முழுமையான வெற்றிடம் அன்று; இது மீ உயர் வெற்றிடப் பகுதியாகும்.
இதில் தாழ் அடர்த்தித் துகள்களும் குறிப்பாக நீரக எல்லிய மின்ம ஊடகத் துகள்களும் மின்காந்தக் கதிர்வீச்சும், காந்தப் புலங்களும்sமண்டப் பின்னணி நொதுமியன்களும்(neutrinos), அண்டத் தூசும், அண்டக் கதிர்களும் உள்ளன. புறவெளியின் அடிப்படைக்கோடு வெப்பநிலை, ஆகும்.
# தாய்லாந்தில் அதிவேக ரயில்

தாய்லாந்தில் இயங்கும் அதிவேக இரயில் பாதைகள் இல்லை என்றாலும், அதன் முக்கிய நகரங்களை இணைக்கும் ஒரு பெரிய அதிவேக இரயில் வலையமைப்புக்கான திட்டத்தை அந்த நாடு கொண்டுள்ளது. நெட்வொர்க்கின் முதல் வரிசையானது பாங்காக்கில் இருந்து நாகோன் ராட்சசிமா வரை கட்டப்பட்டு வருகிறது, திட்டமிடப்பட்ட அதிகபட்ச செயல்பாட்டு வேகம் ஆகும். .
# தாய்லாந்தில் அதிவேக ரயில்

## வரலாறு

அக்டோபர் 2010 இல், தாய்லாந்து பாராளுமன்றம் அதிவேக இரயில் (HSR) நெட்வொர்க்கிற்கான ஆரம்ப திட்டங்களுக்கு ஒப்புதல் அளித்தது. கையாளும் திறன் கொண்ட ஐந்து பாதைகள் பாங்காக்கில் இருந்து தொடங்கும்.  
மார்ச் 2013 இல், போக்குவரத்து அமைச்சர், அனைத்து அதிவேக ரயில் வழித்தடங்களையும் இயக்குவதற்கு ஒரே ஒரு நிறுவனம் மட்டுமே தேர்ந்தெடுக்கப்படும் என்றும், 2018 மற்றும் 2019 க்கு இடையில் செயல்படத் திட்டமிடப்பட்டது என்றும் தெரிவித்தார் . முதல் 86கி.மீ. (53மை) க்ருங் தெப் அபிவட் முதல் அயுதயா வரையிலான பகுதி 2013 இன் பிற்பகுதியில் டெண்டர் விட திட்டமிடப்பட்டது. எவ்வாறாயினும், ஏழு மாத கால அரசியல் நெருக்கடியானது பாராளுமன்றம் கலைக்கப்பட்டது மற்றும் இரத்து செய்யப்பட்ட பெப்ரவரி 2014 தேர்தல் ஆகியவை மே 2014 இல் இராணுவ சதித்திட்டத்தில் உச்சக்கட்டத்தை அடைந்தது. ஜூலை 2014 இல், புதிய இராணுவ ஆட்சிக்குழு அனைத்து HSR திட்டங்களையும் ஒரு சிவில் அரசாங்கம் நிறுவப்படும் வரை ஒத்திவைத்தது.
# திருப்பதி அரசு மகப்பேறு மருத்துவமனை

**திருப்பதி அரசு மகப்பேறு மருத்துவமனை** (Government Maternity Hospital, Tirupati) இந்தியாவின் ஆந்திரப் பிரதேச மாநிலம் திருப்பதியில் உள்ள ஒரு மகப்பேறு மருத்துவமனையாகும். 1962 ஆம் ஆண்டு இம்மருத்துவமனை நிறுவப்பட்டது. ஆந்திரப் பிரதேசத்தில் உள்ள மிகப்பெரிய மகப்பேறு மருத்துவமனையாக இது கருதப்படுகிறது. 2013 ஆம் ஆண்டில் இம்மருத்துவமனை 152 படுக்கைகளைக் கொண்டிருந்தது. இங்கு ஒரு நாளைக்கு குறைந்தது 50 பிரசவங்கள் பார்க்கப்பட்டன. முக்கியமாக ராயலசீமாவின் நான்கு மாவட்டங்களுக்கும் (சித்தூர், கடப்பா, கர்னூல், அனந்தப்பூர்), ஆந்திரப் பிரதேசத்தின் நெல்லூர் மற்றும் பிரகாசம் மாவட்டங்களுக்கும் தமிழ்நாட்டின் சில பகுதிகளுக்கும் திருப்பதி அரசு மகப்பேறு மருத்துவமனை பயன்பட்டது.
# செம்பழுப்பு மார்பு கானாங்கோழி

**செம்பழுப்பு மார்பு கானாங்கோழி** (*Amaurornis fuscus zeylonicus*) என்பது ரெயில் மற்றும் கிரேக் குடும்பத்தைச் சேர்ந்த நீர்பறவையான இராலிடே குடும்பத்தைச் சேர்ந்த அமரோர்னிஸ் ஃபஸ்கஸ் பறவை இனத்தின் கிளையினம் ஆகும்.
# செம்பழுப்பு மார்பு கானாங்கோழி

## விளக்கம்

செம்பழுப்பு மார்பு கானாங்கோழியானது காடை அளவில் சுமார் 22 செ.மீ நீளம் கொண்டிருக்கும். இதன் அலகு பச்சை நிறத்தில் இருக்கும். விழிப்படலம் மஞ்சள் நிறத்திலும், கண்ணைச் சுற்றி சிவப்பு நிற வளையம் கொண்டிருக்கும். இதன் கால்கள் சிறப்பு நிறம் கொண்டவை. இது பொதுவில் வெள்ளை மார்பு நீர்க் கோழியைப் போல பொதுவில் தோற்றம் தரும். இதன் நெற்றி, முகத்தின் பக்கங்கள், கீழ்த் தொண்டை, மார்பு போன்றவை ஒயின் போன்ற செம்பழுப்பு நிறத்தில் இருக்கும். உடலின் மேல் பகுதி ஆலிவ் நிறம் தோய்ந்த செம்பழுப்பு நிறத்தில் இருக்கும். மோவாயும், தொண்டையும் வெண்மையாக இருக்கும். வயிறும் பக்கங்களும் ஆலிவ் நிறம் தோய்ந்த பழுப்பு நிறத்தில் இருக்கும். வாலடி வெள்ளை கரையுடன் கூடிய பழுப்பு நிறத்தில் இருக்கும். பறக்கும்போது தொங்கும் கால்கள் சிவப்பு நிறத்தில் தெளிவாக தெரியும். ஆணுக்கும் பெண்ணுக்கும் தோற்றத்தில் பெரிய வேறுபாடு இல்லை.
# செம்பழுப்பு மார்பு கானாங்கோழி

## வாழிடம்

செம்பழுப்பு மார்பு கானாங்கோழிகள் கேரள, கருநாடக மாநிலங்களில் மேற்குத் தொடர்ச்சி மலைச் சார்ந்த பகுதிகளில் நீர் நிலைகளின் கரைகளில் நாணல் புதர்களிலும், நெல் வயல்களிலும் காணப்படுகின்றன. மலைப் பகுதிகளில் 2000 மீட்டர் உயரம் வரையும் காணப்படுகின்றன.  
இவற்றின் பழக்க வழக்கங்கள் மற்ற காணான்கோழிகளை ஒத்ததாக இருக்கும்.
# ஏ. எசு. கிரண் குமார்

**அல்லூரு சீலின் கிரண் குமார்** (பிறப்புஃ அக்டோபர் 22,1952) ஓர் இந்திய விண்வெளி விஞ்ஞானியும் இந்திய விண்வெளி ஆராய்ச்சி ந்றுவனத்தின் முன்னாள் தலைவரும் ஆவார். சந்திரயான் - 1 மற்றும் மங்கள்யான் விண்கலங்களில் முதன்மை அறிவியல் கருவிகளை உருவாக்கிய பெருமை அவருக்கு உண்டு. 2014 ஆம் ஆண்டில் அறிவியல் தொழில்நுட்பத் துறைகளில் அவர் செய்த பங்களிப்புகளுக்காக இந்தியாவின் நான்காவது மிக உயர்ந்த விருதான பத்மஸ்ரீ அவருக்கு வழங்கப்பட்டது. கிரண் குமார் முன்பு அகமதாபாத் விண்வெளி பயன்பாட்டு மையத்தின் இயக்குநராகப் பணியாற்றினார்.
# எம். ஒய். எசு. பிரசாத்

**எம். ஒய். எசு. பிரசாத்** (*M. Y. S. Prasad*) ஒரு இந்திய அறிவியலாளரும் சத்தீசு தவான் விண்வெளி மையத்தின் முன்னாள் இயக்குநரும் சிறீ அரிகோட்டா ஏவுதல் சார்ந்த அறிவியல் தொழில்நுட்பத்தில் அவரது சிறப்பான பணிக்காக 2014 ஆம் ஆண்டிற்கான இந்திய அரசின் பத்மசிறீ விருது வழங்கப்பட்டது. இவர் 2017முதல் குண்டூரில் உள்ள அறிவியல் பல்கலைக்கழத்தின் துணைவேந்தராக பணியாற்றினார்.
# பயணிகள் தொடருந்து சேவை

**பயணிகள் தொடருந்து சேவை** (*Commuter Rail* அல்லது *suburban rail*) என்பது ஒரு பெருநகரப் பகுதி; அல்லது புறநகர்ப் பகுதிக்குள் சேவையில் ஈடுபட்டுள்ள தொடருந்து சேவைகளைக் குறிப்பதாகும். இந்தச் சேவை தொடக்கப்படும் போது பெருநகரப் பகுதிகளை முதன்மை இலக்காகக் கொண்டு செயல்பட்டது.  
நவீன பெருநகர் மேம்பாட்டுத் திட்டங்கள்; மற்றும் வீடுமனைக் கட்டுமானங்கள் அதிகரிப்பு; மக்கள் தொகை அதிகரிப்பு போன்றவற்றினால், பயணிகள் தொடருந்துகளின் சேவை புறநகர்ப் பகுதிகளிலும் விரிவு அடைந்தன. பின்னர் காலத்தில் அந்தச் சேவை தொலைதூர நகரங்கள் வரை பரவிச் சென்றன.
# பயணிகள் தொடருந்து சேவை

## பொது

மின்மயமாக்கல் அல்லது டீசல் எரிவாயு மூலமாக பயணிகள் தொடருந்துகள் இயங்குகின்றன. சில வேளைகளில் கனரக தொடருந்துகளாகவும் இயங்குகின்றன. அண்மைய காலங்களில் இந்தப் பயணிகள் தொடருந்து சேவை; போக்குவரத்து நெரிசல்கள்; எரிபொருள் பாதிப்புகள் மற்றும் பிற சுற்றுச்சூழல் பிரச்சினைகள் பற்றிய பொது விழிப்புணர்வுகளினால் பிரபலமாகியுள்ளது.  
அத்துடன், சிற்றுந்துகள் வாங்குவதற்கான செலவு; அவற்றைப் பராமரிப்பதற்கான; ஆகியவை செலவு நாளுக்கு நாள் அதிகரித்து வருவதால், பொதுமக்களின் பார்வை பயணிகள் தொடருந்து சேவையின் மீது திரும்பியுள்ளது.
# பயணிகள் தொடருந்து சேவை

## சிறப்பியல்புகள்

இந்த வகை பயணிகள் தொடருந்துகளின் பொதுவான பயண தூரம் 15 முதல் 180 கி.மீ. வரை இருக்கும்; வேகம் மணிக்கு 55 முதல் 175 கி.மீ. வரை இருக்கும். பயணிகள் வண்டிகள் ஒற்றை அடுக்கு அல்லது இரட்டை அடுக்குகளாக இருக்கலாம்.  
ஒற்றை அடுக்கு வண்டியில் 80 – 110 வரை பயணிகள் பயணிக்கலாம். மற்றும் இரட்டை அடுக்கு வண்டியில் 145 – 170 பேர் வரை பயணிக்கலாம்.
# பயணிகள் தொடருந்து சேவை

## உலக நாடுகளில் பயணிகள் தொடருந்து சேவைகள்

### தென்கிழக்காசியா

மலேசியாவில், மலாயா தொடருந்து நிறுவனத்தால் இயக்கப்படும் இரண்டு பயணிகள் தொடருந்து சேவைகள் உள்ளன. அவை கோலாலம்பூரிலும் அதைச் சுற்றியுள்ள கிள்ளான் பள்ளத்தாக்குப் பகுதிக்கு சேவை செய்யும் கேடிஎம் கொமுட்டர், மற்றையது தீபகற்ப மலேசியாவின் வடக்குப் பகுதியில் உள்ள பினாங்கு பெருநகரப் பகுதி, பேராக், கெடா, பெர்லிசு ஆகிய இடங்களுக்குச் சேவை செய்யும் கேடிஎம் கொமுட்டர் வடக்குத் துறை ஆகியவை ஆகும்.
# மெந்தாவாய் சிறிய ஆந்தை

**மெந்தாவாய் சிறிய ஆந்தை** (*Mentawai scops owl*)(*ஓடசு மென்டாவி*) இந்தோனேசியாவின் மேற்கு சுமத்ராவிற்கு அப்பால் உள்ள மெந்தாவாய் என்ற பெரிய தீவுகளில் மட்டும் காணப்படும் ஆந்தை சிற்றினம் ஆகும். இது ஒரு அகணிய உயிரி. இந்த இனம் மிதமான சிறிய எண்ணிக்கையிலான மக்கள்தொகையைக் கொண்டிருப்பதற்கான சில அறிகுறிகள் உள்ளன. இவை ஒரு சிறிய வரம்பில் வாழ்கின்றன. இவை காடுகளின் மீது மனித அழுத்தத்தின் காரணமாக வீழ்ச்சியடைந்து வருகின்றன. இருப்பினும், உயிரினங்களின் எண்ணிக்கை மற்றும் சாத்தியமான அச்சுறுத்தல்களின் தாக்கம் மற்றும் வாழ்விட மாற்றத்தைப் பொறுத்துக்கொள்ளும் தன்மை ஆகியவை பற்றி தற்போது அதிகம் அறியப்படவில்லை. எனவே இது அச்சுறு நிலையை அண்மித்த இனமாகப் பட்டியலிடப்பட்டுள்ளது.
# பாங்காய் சிறிய ஆந்தை

**பாங்காய் சிறிய ஆந்தை** (*Banggai scops owl*)(***ஓடசு மெண்டேனி*** ) என்பது இந்தோனேசியாவின் பாங்காய் தீவு மற்றும் சுலா தீவில் காணப்படும் ஆந்தை சிற்றினம் ஆகும்.  
இது முன்னர் சுலாவெசி சிறிய ஆந்தையின் (*ஓடசு மனடென்சிசு*) துணையினமாகக் கருதப்பட்டது. ஆனால் 2021-ல் பன்னாட்டு பறவையிலாளர்கள் ஒரு தனித்துவமான சிற்றினமாகப் பிரிக்கப்பட்டது.
# அசாம் சிரிப்பான்

**அசாம் சிரிப்பான்** (*Assam laughingthrush*)(*துரோகலோப்டெரான் கிரிசோப்டெரம்*) என்பது லியோத்ரிச்சிடே குடும்பத்தைச் சேர்ந்த ஒரு சிரிப்பான் பறவை சிற்றினமாகும். இது வடகிழக்கு இந்தியாவிலும் அதை ஒட்டிய தென்மேற்கு சீனாவிலும் மியான்மரிலும் காணப்படுகிறது.  
இந்த சிற்றினம் முன்பு கசுக்கொட்டை கிரீட சிரிப்பான், *து. எரித்ரோசெபாலம்* ஆகியவற்றின் துணையினமாகக் கருதப்பட்டது.
# தண்ணீர்க் கோழி

**தண்ணீர்க் கோழி** ( *Watercock* ) என்பது தென்கிழக்காசியா முழுவதும் பரவலாக காணப்படும் காணான்கோழி குடும்பத்தைச் சேர்ந்த நீர்ப்பறவை ஆகும். இது ***காலிக்ரெக்ஸ்*** பேரினத்தில் உள்ள ஒரே பறவை ஆகும்.
# தண்ணீர்க் கோழி

## விளக்கம்

வயது வந்த தண்ணீர் சேவல் நீளமும் எடையும் இருக்கும். இவற்றிற்கு கருஞ்சாம்பல் நிற இறகுகளும், சிவப்பான கால்களும், பசுமை கலந்த மஞ்சள் நிற அலகும் இருக்கும். நெற்றியில் முக்கோண வடிவத்தில் கொம்பு போன்ற மஞ்சள் நிறக் கேடையம் காணப்படும். இளம் சேவல்கள் பழுப்பு கலந்த மஞ்சள் நிறத்தில் இருக்கும். அவை முதிர்ச்சியடையும் போது கருமை நிறத்தை அடைகின்றன. இவற்றின் அலகு மஞ்சளாகவும், கால்கள் பச்சை நிறத்திலும் இருக்கும். பெண் பறவைகள் சேவலைவிட சிறியதாக இருக்கும். கோழிகள் நீளமும், எடையும் கொண்டவை. இவற்றின் மேற்புறம் அடர் பழுப்பு நிறத்திலும், கீழே வெளிர் நிறத்திலும் இருக்கும். இவற்றின் இறகுகள் கோடுகள் மற்றும் இருண்ட அடையாளங்களுடன் இருக்கும். அலகு மஞ்சள் நிறத்திலும், கால்கள் பச்சை நிறத்திலும் இருக்கும். குஞ்சுகள் எல்லா கானங்கோழிக் குஞ்சுகளைப் போலவே கருப்பு நிறத்தில் இருக்கும். இந்தக் கோழிகளின் உடல் பக்கவாட்டில் தட்டையாக இருக்கும். இந்த உடல் அமைப்பானது இவை நாணல்கள் அல்லது மரங்கீழ் வளர்வன போன்றவற்றின் வழியாக எளிதாக செல்ல ஏதுவாக உள்ளது. இவை நீண்ட கால்விரல்கள், குறுகிய வால் போன்றவற்றைக் கொண்டவை.  
தண்ணீர்க் கோழி மறைந்து வாழக்கூடியது, ஆனால் சில நேரங்களில் திறந்த வெளியில் காணப்படும். இவை அமைதியான பறவைகள் என்றாலும், விடியற்காலையிலும், அந்தி வேளையிலும், ஒலி எழுப்புகின்றன.
# தண்ணீர்க் கோழி

## பரவலும் வாழ்விடமும்

இவற்றின் இனப்பெருக்க வாழ்விடம் தெற்காசியா முழுவதும் இந்தியா, பாக்கித்தான், இலங்கை முதல் தென் சீனா, கொரியா, யப்பான், பிலிப்பீன்சு, இந்தோனேசியா வரையிலான பகுதியில் உள்ள சதுப்பு நிலங்கள் ஆகும். இந்த பெரிய தண்ணீர்க் கோழிகள் இவற்றின் வாழிட எல்லை முழுவதும் நிரந்தரமாக வாழ்பவையாக உள்ளன.
# தண்ணீர்க் கோழி

## நடத்தையும் சூழலியலும்

### இனப்பெருக்கம்

தண்ணீர்க் கோழிகள் நீர்த் தாவரங்களைக் கொண்டு உலர்ந்த தரையில் கூடு கட்டி, 3-6 முட்டைகளை இடுகின்றன.
# தண்ணீர்க் கோழி

## நடத்தையும் சூழலியலும்

### உணவு

இந்தப் பறவைகள் சேற்றில் அல்லது ஆழமற்ற நீரில் தங்களுடைய அலகால் துழாவுகின்றன. மேலும் பார்வையில் படும் உணவை உண்கின்றன. இவை முதன்மையாக பூச்சிகள், சிறிய மீன்கள், விதைகள் போன்றவற்றை உண்கின்றன. இவை தரையிலும் உணவு தேடுகின்றன.
# பதஞ்சலியின் அட்டாங்க யோகம்

எழுதிய பதஞ்சலியின் தியான நிலை சிற்பம்]]  
**அட்டாங்க யோகம்** (*Ashtanga (eight limbs of yoga*) (சமசுகிருதம்: अष्टाङ्गयोग), "யோகாவின் எட்டு உறுப்புகள்" என்பது பதஞ்சலியின் யோக சூத்திரங்களில் குறிப்பிடப்பட்டுள்ள யோகக் கலை வகைப்பாடு ஆகும். யோகத்தின் எட்டு உறுப்புகளை *யமம்* (உட்கொள்ளுதல்), *நியமம்* (கவனிப்புகள்), *ஆசனம்* (தியானத்தில் அமரும் நிலை), *பிராணாயாமம்* (சுவாசம்), *பிரத்யாஹாரம்* (திரும்பப் பெறுதல்), *தாரணை* (செறிவு), தியானம் மற்றும் சமாதி (உறிஞ்சுதல்) என வரையறுத்தார்.  
யோகத்தின் எட்டு உறுப்புகள் வெளிப்புறத்திலிருந்து உள் வரை ஒரு வரிசையை உருவாக்குகின்றன. யோகி பிராணயாமத்திலிருந்து சமாதி வரை கைகால்களைப் பயிற்சி செய்வதற்கான ஆசனம், நீண்ட நேரம் நிலையானதாகவும் வசதியாகவும் இருக்க வேண்டும். அட்டாங்க யோகத்தின் முக்கிய நோக்கம் கைவல்யம், புருஷனின் பகுத்தறிவு, சாட்சி உணர்வு, அறிவாற்றல் கருவி மற்றும் புருடனை அதன் குழப்பமான அசுத்தங்களிலிருந்து பிரித்தல்.
# பதஞ்சலியின் அட்டாங்க யோகம்

## யோகாவின் வரையறை

பதஞ்சலி தனது யோக சூத்திரம் நூலில் தனது நோக்கத்தை முதல் சூத்திரத்தில் கூறி தொடங்குகிறார். அதைத் தொடர்ந்து புத்தகம் 1ன் இரண்டாவது சூத்திரத்தில் "யோகா" என்ற சொல்லை வரையறுத்தார்:
# பதஞ்சலியின் அட்டாங்க யோகம்

## யோகத்திற்கான எட்டு உறுப்புகள்

பதஞ்சலி யோக சூத்திரங்களில் யோகத்திற்கான தனது வரையறையை பின்வருமாறு அமைத்தார்:  
யோகாவின் எட்டு உறுப்புகள் *யமம்* (விலக்க வேண்டியவைகள்), *நியமம்* (கவனிக்க வேண்டியவைகள்), *ஆசனம்* (யோக நிலைகள்), *பிராணாயாமம்* (மூச்சுக் கட்டுப்பாடு), *பிரத்யாஹாரம்* (புலன்களை விலக்குதல்), *தாரணை* (செறிவு), *தியானம்* மற்றும் *சமாதி* (உறிஞ்சுதல்)  
பதஞ்சலியின் யோகத்தின் எட்டு பாதையானது ஒழுக்கமான மற்றும் வாழ்க்கைக்கான மருந்துகளின் தொகுப்பைக் கொண்டுள்ளது. இதில் ஆசனம் (யோக தோரணை) ஒரே ஒரு உறுப்பு மட்டுமே.
# பதஞ்சலியின் அட்டாங்க யோகம்

## யோகத்திற்கான எட்டு உறுப்புகள்

### 1 யமம்

*யமம்* என்பது செய்யக்கூடாதவைகள் என யோக சூத்திரம் 2.30ல் பதஞ்சலி ஐந்து வகையான யமங்களை பட்டியலிட்டுள்ளார்:
1. அகிம்சை (अहिंसा):மற்ற உயிரினங்களுக்கு தீங்கு விளைவிக்காதது.
1. சத்தியம் (सत्य):வாய்மை, உண்மை, பொய்யற்ற தன்மை  
பதஞ்சலி யோக சூத்திரத்தின் இரண்டாம் நூலில் மேற்கூறிய ஒவ்வொரு சுயக்கட்டுப்பாடும் ஒரு தனிநபரின் தனிப்பட்ட வளர்ச்சிக்கு எவ்வாறு யோகக் கலை, உதவுகிறது என்று கூறுகிறது. எடுத்துக்காட்டாக II.35ல், பதஞ்சலி, அகிம்சை மற்றும் பிறரை காயப்படுத்தாத அகிம்சை, நல்லொழுக்கம் பகையை கைவிடுவதற்கு வழிவகுக்கிறது என்று கூறுகிறார். இது யோகியை அனைவருடனும், எல்லாவற்றுடனும் உள்ளம் மற்றும் வெளிப்புற நட்புறவின் பரிபூரணத்திற்கு இட்டுச் செல்கிறது.
# பதஞ்சலியின் அட்டாங்க யோகம்

## யோகத்திற்கான எட்டு உறுப்புகள்

### 2. நியமம்

நியமம் என்பது யோகி செய்ய வேண்டியவைகள்:
1. சௌசம் (शौच): மனம், பேச்சு மற்றும் உடலின் தூய்மை
1. சந்தோசம் (संतोष): மனநிறைவு, மற்றவர்களை ஏற்றுக்கொள்வது, ஒருவருடைய சூழ்நிலைகளை கடந்து செல்வதற்காகவோ அல்லது அவற்றை மாற்றுவதற்காகவோ ஏற்றுக்கொள்வது, சுய நம்பிக்கை
1. தவம் அல்லது தபஸ் (तपस्): விடாமுயற்சி, சிக்கனம், துறவு, சுய ஒழுக்கம்
1. *சுவாத்தியாயம்* (स्वाध्याय): வேதங்களைப் பற்றிய ஆய்வு, தன்னைப் பற்றிய ஆய்வு, சுயத்தின் எண்ணங்கள், பேச்சு மற்றும் செயல்களின் உள்நோக்கம் பற்றிய சிந்தனை.  
யமங்களைப் போலவே, ஒவ்வொரு நியாமங்களும் தனிப்பட்ட வளர்ச்சிக்கு எவ்வாறு உதவுகின்றன என்பதை பதஞ்சலி விளக்குகிறார். எடுத்துக்காட்டாக வசனம் II.42ல், மனநிறைவு மற்றும் மற்றவர்களை அப்படியே ஏற்றுக்கொள்வது (சந்தோசம்) இன்பத்தின் உள் ஆதாரங்கள் மிகவும் முக்கியத்துவம் வாய்ந்த நிலைக்கு இட்டுச் செல்கிறது. மேலும் இன்பத்தின் வெளிப்புற ஆதாரங்களுக்கான ஏக்கம் நிறுத்தப்படும் என்று கூறுகிறது.
# பதஞ்சலியின் அட்டாங்க யோகம்

## யோகத்திற்கான எட்டு உறுப்புகள்

### 3. ஆசானம்

பதஞ்சலி *ஆசனம்* (आसन), தோரணை, இருக்கை பற்றிய விவாதத்தை புத்தகம் 2ன் வசனம் 46 இல் பின்வருமாறு வரையறை செய்கிறார்.
தியானத்தின் நிலை சீராகவும் வசதியாகவும் இருக்க வேண்டும். ஆசனம் என்பது ஒரு குறிப்பிட்ட காலத்திற்கு ஒருவர் நிதானமாகவும், நிலையானதாகவும், சௌகரியமாகவும், அசையாமல் இருக்க வேண்டும். யோகா சூத்திரம் எந்த குறிப்பிட்ட ஆசனத்தையும் பட்டியலிடவில்லை.
# பதஞ்சலியின் அட்டாங்க யோகம்

## யோகத்திற்கான எட்டு உறுப்புகள்

### 4 பிராணாயாமம்

*பிராணாயாமம்* என்பது சமஸ்கிருத சொல்லிற்கு மூச்சுக் கட்டுப்பாடு என்பதாகும். and ** (आयाम, restraint). மூக்கு வழியாக சுவாசத்தை உணர்வுபூர்வமாக ஒழுங்குபடுத்தும் பயிற்சி (உள்ளிழுத்தல், முழு இடைநிறுத்தம், வெளியேற்றம் மற்றும் வெற்று இடைநிறுத்தம்). இது பல வழிகளில் பயிலப்படுகிறது. அதாவது மூச்சை உள்ளிழுப்பது மற்றும் நிறுத்தி வைப்பது, மூச்சை வெளியேற்றுவது மற்றும் இடைநிறுத்துவது, உள்ளிழுக்கும் மற்றும் வெளியேற்றத்தை மெதுவாக்குவதன் மூலம் அல்லது சுவாசத்தின் நேரத்தையும் நீளத்தையும் உணர்வுபூர்வமாக மாற்றுவதன் மூலம் செய்யப்படுகிறது (ஆழமான, குறுகிய. சுவாசம்).
# பதஞ்சலியின் அட்டாங்க யோகம்

## யோகத்திற்கான எட்டு உறுப்புகள்

### 5. பிரத்யாஹாரம்

*பிரத்யாஹாரம்* என்பது *ப்ரதி* - (பிரதி- "எதிராக" அல்லது "எதிர்") மற்றும் *ஆஹாரா* (आहार, "அருகில் கொண்டு வருதல்") ஆகிய இரண்டு சமஸ்கிருத சொற்களின் கலவையாகும். பிரத்யாஹாரம் என்பது வெளிப்புற பொருட்களிலிருந்து புலன் அனுபவத்தை திரும்பப் பெறுவதற்கான ஒரு செயல்முறையாகும். பிரத்யாஹாரம் என்பது புலன் உலகத்திற்கு ஒருவரின் கண்களை உணர்வுபூர்வமாக மூடுவது அல்ல; இது உணர்வு உலகத்திற்கு ஒருவரின் மன செயல்முறைகளை உணர்வுபூர்வமாக மூடுகிறது. வெளி உலகத்தால் கட்டுப்படுத்தப்படுவதை நிறுத்தவும், சுய அறிவைத் தேடவும் மற்றும் ஒருவரின் உள் உலகில் உள்ளார்ந்த சுதந்திரத்தை அனுபவிக்கவும் ஒருவரின் கவனத்தை ஈர்க்க பிரத்யாஹாரம் வகை அளிக்கிறது.  
பிரத்யஹாரம் என்பது பதஞ்சலியின் அஷ்டாங்க யோகத்தின் முதல் நான்கு உறுப்புகளிலிருந்து, யோக அனுபவத்தின் மாற்றத்தைக் குறிக்கிறது. அவை வெளிப்புற வடிவங்களைச் சரியாக்குகின்றது. யோகியின் உள் நிலையை முழுமையாக்கும் கடைசி மூன்று உறுப்புகளாகும்: வெளிப்புறத்திலிருந்து உள்ளே, உடலின் வெளிப்புறக் கோளத்திலிருந்து உள் கோளத்திற்கு நகரும்.
# பதஞ்சலியின் அட்டாங்க யோகம்

## யோகத்திற்கான எட்டு உறுப்புகள்

### 6. தாரணை

*தாரணை* (சமஸ்கிருதம்: धारणा) என்றால் *மனதை நிலைநிறுத்துதல்* மற்றும் மனதை ஒருமுகப்படுத்துதல். அதாவது மனதை "பிடிப்பது, பராமரிப்பது, வைத்திருத்தல்". ஒருவர் மனதை ஒரு குறிப்பிட்ட உள் நிலை, பொருள் அல்லது மனதின் தலைப்பில் வைத்திருத்தல் ஆகும். ஒருவரின் மூச்சு/தொப்புள்/நாக்கின் நுனி/எந்த இடத்திலும் அல்லது ஒருவர் கவனிக்க விரும்பும் ஒரு பொருளின் மீது அல்லது ஒருவரின் மனதில் ஒரு கருத்து/கருத்தில் நிலைநிறுத்தப்படுகிறது. மனதை நிலைநிறுத்துதல் என்பது ஒரு முனையில் கவனம் செலுத்துதல், மனதை நகர்த்தாமல், ஒரு தலைப்பிலிருந்து மற்றொரு தலைப்பிற்கு தாவாமல் கவனிக்க வேண்டும். ஒருவர் தனிப்பட்ட தெய்வத்தை சிந்தித்து தியானிக்கலாம். தியானம் என்பது இடைவிடாத சிந்தனைப் பயிற்சி, அறிவாற்றல், விழிப்புணர்வு ஓட்டம் ஆகும்.  
தியானம், தாரணையுடன் ஒருங்கிணைந்த தொடர்புடையது. ஒன்று மற்றொன்றுக்கு வழிவகுக்கிறது. தாரணை என்பது மனநிலை, தியானம் என்பது மனதின் செயல்முறை. தியானம் தாரணைலிருந்து வேறுபட்டது. தியானம் செய்பவர் அதன் கவனத்துடன் தீவிரமாக ஈடுபடுகிறார். பதஞ்சலி சிந்தனையை (தியானம்) மன செயல்முறையாக வரையறுக்கிறார். அங்கு மனம் எதையாவது நிலைநிறுத்துகிறது. பின்னர் "அறிவின் சீரான மாற்றத்தின் ஒரு போக்கு" உள்ளது.[52]
# பதஞ்சலியின் அட்டாங்க யோகம்

## யோகத்திற்கான எட்டு உறுப்புகள்

### 8. சமாதி

*சமாதி* (சமஸ்கிருதம்: समाधि) என்பது "ஒன்றாகச் சேர்த்தல், இணைத்தல், ஒன்றிணைதல், முழுமையான இணக்கம் என்று பொருள்படும். சமாதியில், ஒரு பொருளின் மீது தியானம் செய்யும் போது, விழிப்புணர்வுக்கான பொருள் மட்டுமே உள்ளது. மேலும் ஒருவர் தியானம் செய்கிறார் என்ற விழிப்புணர்வு மறைந்துவிடும். சவிகல்ப சமாதி மற்றும் நிர்விகல்ப சமாதி ஆகும்.
# பதஞ்சலியின் அட்டாங்க யோகம்

## இதனையும் காண்க

- பதஞ்சலி யோகசூத்திரம்
- தன்மாத்திரைகள்
# ஈஸ்வர கிருஷ்ணர்

**ஈஸ்வர கிருஷ்ணர்** (*Isvara Krishna* (சமசுகிருதம்: ईश्वर कृष्णः) (காலம் கிபி 350)இந்திய மெய்யியல் அறிஞர் ஆவார். கபிலரின் குரு-சீடர் பரம்பரையில் வந்த ஈஸ்வர கிருஷ்ணர், சாங்கிய தத்துவத்தை அடிப்படையாகக் கொண்டு 60 அறிவியல் தலைப்புகளில் **சஷ்டி தந்திரம்** எனும் **சாங்கிய காரிகை** நூலை இயற்றியுள்ளார்.
இந்நூல் தற்போது கிடைக்கப்பெறவில்லை. 11ம் நூற்றாண்டில் இந்தியாவிற்கு வருகை தந்த பாரசீக அறிஞர் அல்-பிருனி தமது குறிப்புகளில் சாங்கிய காரிகை குறித்த நூலைக் குறிப்பிட்டுள்ளார்.  
துவக்க கால பௌத்த அறிஞர்களிடத்தில் சாங்கிய தத்துவம் கவரப்பட்டதுடன், தற்போதும் சமணம் மற்றும் பௌத்த தத்துவங்களில் சாங்கிய தத்துவங்கள் காணப்படுகிறது. சாங்கிய தத்துவங்கள், யோகம், சமணம், வைணவம் மற்றும் சைவத் தத்துவங்களில் பரவலாக காணப்படுகிறது.
# பூட்டானிய சிரிப்பான்

**பூட்டானிய சிரிப்பான்** (*Bhutan laughingthrush*)(*துரோகலோப்டெரான் இம்ப்ரிகேட்டம்*) என்பது லியோத்ரிச்சிடே குடும்பத்தில் உள்ள ஒரு பறவை சிற்றினமாகும். இது பொதுவாகப் பூட்டான் மற்றும் இந்தியாவில் உள்ள சில பகுதிகளிலும் காணப்படுகிறது. இது முன்பு வரி சிரிப்பான், *கா. லீனேட்டசின்* துணையினமாகக் கருதப்பட்டது. எனவே இதன் மாற்றுப் பொதுப் பெயர் இமாலய வரிச் சிரிப்பான்.
# எலியாட் சிரிப்பான்

**எலியாட் சிரிப்பான்** (*Elliot's laughingthrush*)(*துரோகலோப்டெரான் எலியாட்டி*) என்பது சிரிப்பான் பறவைக் குடும்பத்தில் உள்ள பறவை சிற்றினமாகும்.  
வெளிறிய கண்கள் மற்றும் இறக்கைகள் மஞ்சள் திட்டுடன் சாம்பல்-பழுப்பு நிறத்துடன் காணப்படும். பெரும்பாலும் சிறிய எண்ணிக்கையிலான மற்றும் நடுத்தர அளவிலான மந்தைகளில் காணப்படும்.  
இது மத்திய சீனாவிலும் வடகிழக்கு இந்தியாவிலும் காணப்படுகிறது.
# கறுப்பு முகச் சிரிப்பான்

**கறுமுகச் சிரிப்பான்** (***துரோகலோப்டெரான் அபீனி***) என்பது லியோத்ரிச்சிடே குடும்பத்தில் உள்ள ஒரு பறவை சிற்றினமாகும்.  
இது கிழக்கு இமயமலையில் காணப்படுகிறது. இதன் வரம்பு கிழக்கு நேபாளத்திலிருந்து கிழக்கு நோக்கி இந்தியாவின் அருணாச்சலப் பிரதேசம் வரையிலும். பூட்டான் மற்றும் தென்கிழக்கு திபெத்துடன் மியான்மர் வரையிலும் பரவியுள்ளது. தென்கிழக்கு ஆசியா கண்டத்திலும் சிறிய துண்டிக்கப்பட்ட எண்ணிக்கையிலான பறவைகள் காணப்படுகின்றன.
# நீலச் சிறகு சிரிப்பான்

**நீலச் சிறகு சிரிப்பான்** (*Blue-winged laughingthrush*)(*துரோகலோப்டெரான் இசுகுவாட்டம்*) லியோத்ரிச்சிடே குடும்பத்தில் உள்ள பறவை சிற்றினம் ஆகும். இது கிழக்கு இமயமலை, யுன்னான், மியான்மர் மற்றும் லாவோஸ் ஆகிய இடங்களில் காணப்படுகிறது. இங்கு இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகளாகும்.
# தஞ்சோங் மாலிம்–கிள்ளான் துறைமுக வழித்தடம்

<mapframe text="கிள்ளான் துறைமுக தொடருந்து வழித்தடம்" width=250 height=530 zoom=10 latitude=3.33385 longitude=101.54255>
{
"type": "ExternalData",
"service": "geoline",
"ids": "Q4873303",
"properties": {
"stroke": "#FF0000",
"stroke-width": 6
}
}
</mapframe>  
**தஞ்சோங் மாலிம்–கிள்ளான் துறைமுக வழித்தடம்** அல்லது **கிள்ளான் துறைமுக வழித்தடம்** (ஆங்கிலம்: *Tanjung Malim–Port Klang Line* அல்லது *Port Klang Line*; மலாய்: *Laluan Pelabuhan Klang* அல்லது *Laluan Tanjung Malim–Pelabuhan Klang*) என்பது மலேசியாவின் மத்திய மாநிலப் பகுதிகளில் *(KTM Komuter Central Sector)*, மலாயா தொடருந்து நிறுவனம், வழங்கி வரும் மூன்று தொடருந்து சேவைகளின் வழித்தடங்களில் ஒன்றாகும்.  
இந்த வழித்தடம், மின்சார இரயில்கள் மூலமாக இயக்கப்படுகிறது. கிள்ளான் துறைமுகம்; தஞ்சோங் மாலிம் ஆகிய இரு நகரங்களையும்; இந்த இரு நகரங்களுக்கும் இடையில் உள்ள 35 தொடருந்து நிலையங்களையும் இந்தச் சேவை இணைக்கின்றது.
# தஞ்சோங் மாலிம்–கிள்ளான் துறைமுக வழித்தடம்

## பொது

இந்தச் சேவையில் சில தொடருந்து வண்டிகள் கோலாலம்பூர் நகரத்துடன் தங்களின் பயணச் சேவைகளை நிறுத்திக் கொள்கின்றன. 15 டிசம்பர் 2015-க்கு முன்பு, இந்தச் சேவை பத்துமலை வரை இருந்தது. ஆறு பெட்டிகள் கொண்ட 37 தொடருந்துகள் இந்தச் சேவையில் இப்போது ஈடுபடுத்தப்பட்டு உள்ளன.
# தஞ்சோங் மாலிம்–கிள்ளான் துறைமுக வழித்தடம்

## வரலாறு

**கேடிஎம் கொமுட்டர்** (*KTM Komuter*) என்பது 1995-ஆம் ஆண்டு முதன்முதலில் அறிமுகப்படுத்தப்பட்ட மின்மயமாக்கப்பட்ட பயணிகள் இரயில் சேவையாகும் (*Klang Valley Integrated Transit System*). குறிப்பாக கோலாலம்பூர் மற்றும் அதைச் சுற்றியுள்ள புறநகர்ப் பகுதிகளில் உள்ள பயணிகளுக்குப் பெரிதும் உதவியது.  
கோலாலம்பூரில் பணிபுரியும் பயணிகள் போக்குவரத்து நெரிசல் இல்லாமல் மாநகரத்திற்குச் செல்ல முடியும் என்பதால், இது ஒரு பிரபலமான போக்குவரத்து முறையாக இருந்தது. பெட்டிகள் நவீனமாகவும் மற்றும் குளிரூட்டப் பட்டவையாகவும் இருந்தன.
# தஞ்சோங் மாலிம்–கிள்ளான் துறைமுக வழித்தடம்

## வரலாறு

### சிலாங்கூர் அரசாங்க இரயில் பாதை

1886-ஆம் ஆண்டில் திறக்கப்பட்ட சிலாங்கூர் அரசாங்க இரயில் பாதையின் ஒரு பகுதியாக இந்தப் பாதை தொடங்கியது. நவீன கால சிரம்பான் பாதையானது 1895-இல் திறக்கப்பட்டது.  
கோலாலம்பூர் - கிள்ளான் இரயில் பாதையில் இருந்து சுல்தான் சாலை நிலையம் வழியாக, 1895-இல் சிரம்பானுக்குத் திறக்கப்பட்டது.  
1990-களின் முற்பகுதியில் ரவாங் - சிரம்பான் சேவையும்; செந்தூல் - கிள்ளான் துறைமுகச் சேவையும் மின்மயமாக்கப் பட்டன.
# தஞ்சோங் மாலிம்–கிள்ளான் துறைமுக வழித்தடம்

## கிள்ளான் பள்ளத்தாக்கு வழித்தடங்கள்

- பத்துமலை–புலாவ் செபாங் வழித்தடம்
- தஞ்சோங் மாலிம்–கிள்ளான் துறைமுக வழித்தடம்
- அம்பாங் வழித்தடம்
- செரி பெட்டாலிங் வழித்தடம்
- கிளானா ஜெயா வழித்தடம்
- கேஎல்ஐஏ விரைவுத் தொடருந்து
- கேஎல்ஐஏ போக்குவரத்து
- கோலாலம்பூர் மோனோரெயில்
- காஜாங் வழித்தடம்
- கேஎல் சென்ட்ரல்–இஸ்கைபார்க்
- சா ஆலாம் வழித்தடம்
- புத்ராஜெயா வழித்தடம்
- எம்ஆர்டி சுற்று வழித்தடம்
- சன்வே விரைவுப் பேருந்து வழித்தடம்
# தஞ்சோங் மாலிம்–கிள்ளான் துறைமுக வழித்தடம்

## நிலையங்கள்

தஞ்சோங் மாலிம் - கிள்ளான் துறைமுகம் ஆகிய நகரங்களுக்கு இடையில் எந்தெந்த நிலையங்களில் **கேடிஎம் கொமுட்டர்** (*KTM Komuter*) தொடருந்துகள் நின்று செல்கின்றன எனும் விவரங்கள்:
| **நிலையக் குறியீடு** | **நிலையத்தின் பெயர்** |
| --- | --- |
| **தஞ்சோங் மாலிம் தொடருந்து நிலையம்** |  |
| கோலா குபு பாரு தொடருந்து நிலையம் |  |
| ராசா கொமுட்டர் நிலையம் |  |
| பத்தாங்காலி கொமுட்டர் நிலையம் |  |
| செரண்டா கொமுட்டர் நிலையம் |  |
| ரவாங் தொடருந்து நிலையம் |  |
| குவாங் கொமுட்டர் நிலையம் |  |
| சுங்கை பூலோ தொடருந்து நிலையம் |  |
| கெப்போங் சென்ட்ரல் |  |
| கெப்போங் கொமுட்டர் நிலையம் |  |
| சிகாம்புட் கொமுட்டர் நிலையம் |  |
| புத்ரா கொமுட்டர் நிலையம் |  |
| பேங்க் நெகாரா கொமுட்டர் நிலையம் |  |
| கோலாலம்பூர் தொடருந்து நிலையம் |  |
| கோலாலம்பூர் சென்ட்ரல் |  |
| அப்துல்லா உக்கும் நிலையம் |  |
| அங்காசாபுரி கொமுட்டர் நிலையம் |  |
| பந்தாய் டாலாம் கொமுட்டர் நிலையம் |  |
| பெட்டாலிங் கொமுட்டர் நிலையம் |  |
| டெம்பிளர் சாலை கொமுட்டர் நிலையம் |  |
| கம்போங் டத்தோ அருண் கொமுட்டர் நிலையம் |  |
| செரி செத்தியா கொமுட்டர் நிலையம் |  |
| செத்தியா ஜெயா நிலையம் |  |
| சுபாங் ஜெயா நிலையம் |  |
| பத்து தீகா கொமுட்டர் நிலையம் |  |
| சா ஆலாம் கொமுட்டர் நிலையம் |  |
| பாடாங் ஜாவா கொமுட்டர் நிலையம் |  |
| புக்கிட் பாடாக் கொமுட்டர் நிலையம் |  |
| கிள்ளான் கொமுட்டர் நிலையம் |  |
| தெலுக் பூலாய் கொமுட்டர் நிலையம் |  |
| தெலுக் காடோங் கொமுட்டர் நிலையம் |  |
| கம்போங் ராஜா ஊடா கொமுட்டர் நிலையம் |  |
| கஸ்தாம் சாலை கொமுட்டர் நிலையம் |  |
| **கிள்ளான் துறைமுக கொமுட்டர் நிலையம்** | } |
# செதில் சிரிப்பான்

**செதில் சிரிப்பான்** (***துரோகலோப்டெரான் சப்யூனிகலர்***) என்பது லியோத்ரிச்சிடே குடும்பத்தில் உள்ள ஒரு பறவை சிற்றினமாகும் .
அருணாச்சலப் பிரதேசத்தின் கழுகுகூடு வனவிலங்கு காப்பகத்தில்]]